text: 2 Qotuchakuy sumaj kananpajpis, Dios churarqa chay michejkunaqa sapa hermanota yanaparinanku tiyan. Yachanchej jina, Jesusqa runasmanta "khuyakorqa, imaraykuchus paykunaqa saqerpayasqa, chʼeqerasqataj kasharqanku, mana michejniyoj ovejas jina" (Mat. 9:36). ¿Imaraykutaj chay runas mana michejniyoj ovejas jina kasharqanku? Imaraykuchus Leyta yachachinanku karqa chay kurajkunaqa puraj uyas, rumi sonqos, mana khuyakuyniyojtaj karqanku. Paykuna Diosta yupaychanankupaj runasta yanapanankumantaqa "llasa qʼepista, mana oqhariy atinasta" qʼepirichej kanku (Mat. 23:4).